Η συνέντευξη της Ζωής Κωνσταντοπούλου στο Θέμα Radio 104,6 και στον Γιώργο Κουβαρά και τον Γιώργο Πιέρρο (18/01/2019)\nΕΡ: Γεια σας, κυρία Κωνσταντοπούλου.\nΖΚ: Γεια σας.\nΕΡ: Είναι χαρά μας που επικοινωνούμε μαζί σας, σήμερα. Είναι γεμάτη η επικαιρότητα από εξελίξεις, και εμείς προσπαθούμε να τις προλάβουμε και φαντάζομαι και εσείς. Λέγαμε, πριν την σύνδεσή μας, στο προηγούμενο κομμάτι της εκπομπής, συζητώντας εδώ μεταγραφές, κωλοτούμπες κτλ, για όλους αυτούς που αλλάζουν πολύ εύκολα άποψη, ξεχνάνε τι έχουν πει παλιά. Πρέπει να πούμε ότι μαζί σας, συμφωνεί-διαφωνεί κανείς, δεν έχει σημασία, τουλάχιστον λέτε τα ίδια. Αυτό νομίζω είναι κάτι που σας το πιστώνουν όλοι, φίλοι και αντίπαλοι.\nΖΚ: Νομίζω ότι αυτοί που το διαπιστώνουν και το πιστώνουν, πρέπει και να διεκδικήσουν να έχουμε, συνολικά, στην πολιτική, ανθρώπους, οι οποίοι δεν ξεπουλάνε τις ιδέες τους χάριν καμμίας καρέκλας και αυτό να μην είναι η εξαίρεση, να είναι ο κανόνας, γιατί ο λαός αυτός δεν αξίζει κάτι λιγότερο και πρέπει να το διεκδικήσει.\nΕΡ: Δεν έχετε άδικο σε αυτό. Τώρα, να ρωτήσω κάτι. Διαβάσαμε, σήμερα, με αφορμή την πρόσκληση Τσίπρα σε Μητσοτάκη για debate, έρχεστε εσείς και λέτε στον Τσίπρα: Άσε τον Κυριάκο, και έλα σε μένα να κάνουμε debate.\nΖΚ: Ναι, σας άκουσα και το τραγούδι που βάλατε. Κοιτάξτε, πέραν της χαριτολογίας, είναι πολύ σοβαρό θέμα, το θέμα της Μακεδονίας, το θέμα της συμφωνίας αυτής που υπέγραψε ο κύριος Τσίπρας και ετοιμάζεται και, όπως ακούω, να την φέρει και με αντισυνταγματικό τρόπο, με επείγουσα διαδικασία για να ψηφιστεί εντός πολύ συντόμων προθεσμιών, ενώ δεν συντρέχει αυτή η περίπτωση. Έκανε, κατά την άποψή μου, προσχηματικά πρόσκληση στον κύριο Μητσοτάκη για debate. Ο κύριος Μητσοτάκης για τους δικούς του λόγους την απέρριψε. Λάθος να απορρίψει μια τέτοια δυνατότητα να λογοδοτήσει αυτός που υπέγραψε τη συμφωνία σε σχέση με το τι ακριβώς υπηρετεί και ποιον ακριβώς εκπροσωπεί. Γιατί αυτή η συμφωνία είναι μια συμφωνία επιζήμια για τον λαό μας, επιζήμια για τη χώρα μας, εξυπηρετεί, φυσικά, τις Ηνωμένες Πολιτείες, εξυπηρετεί τη Γερμανία, εξυπηρετεί το ΝΑΤΟ, εξυπηρετεί την Ευρωπαϊκή Ένωση, αλλά δεν εξυπηρετεί την Ελλάδα.\nΕΡ: Τώρα, κυρία Κωνσταντοπούλου, σας ακούω που είστε πολύ κατά της συμφωνίας και έχει ενδιαφέρον αυτό για τον εξής πρόσθετο λόγο. Διότι ο κύριος Τσίπρας προσπαθεί να εμφανίσει αυτή τη συμφωνία ως κατάκτηση της Αριστεράς. Και ότι είναι ακροδεξιοί όσοι είναι απέναντι. Τώρα δεν ξέρω αν σας εντάσσει σε αυτή την κατηγορία εσάς. Δεν μπορώ να το φανταστώ, αλλά τι να πω κιόλας.\nΖΚ: Δεν θα διστάσει να με εντάξει και σε αυτή την κατηγορία. Προκειμένου κανείς να επιχειρηματολογήσει όταν δεν έχει επιχειρήματα, μπορεί να λέει ό,τι θέλει. Είπε φασίστες όλους τους πολίτες που, μαζικότατα, διαδήλωσαν κατά της διαπραγμάτευσης ήδη από τον Φλεβάρη. Είπε φασίστες τους μαθητές, φυσικά θα μας πει όλους φασίστες, όμως, το θέμα είναι πάρα πολύ συγκεκριμένο. Εάν λέει ότι αυτή είναι μια αριστερή, δήθεν, συμφωνία, αν και εγώ δεν ήξερα ποτέ η Αριστερά να παίρνει εντολές από τους Αμερικανούς και να φέρνει το ΝΑΤΟ γύρω- γύρω στα Βαλκάνια, δεν έχω υπ’ όψιν μου να είναι αριστερή θέση η υπηρέτηση της στρατηγικής του ΝΑΤΟ, αλλά εντάξει, είμαι διατεθειμένη να ακούσω τα επιχειρήματα. Εφόσον ισχυρίζεται όλα αυτά που ισχυρίζεται, εφόσον λέει ότι είναι μια συμφωνία που, δήθεν, αναβαθμίζει τη χώρα μας, ενώ αντίθετα την υπονομεύει και αφού λέει ότι είναι διατεθειμένος να κάνει debate, εγώ τον προσκαλώ, δεν το λέω αστεία. Τον προσκαλώ γιατί θεωρώ ότι, και σε επίπεδο νομικό και σε επίπεδο πολιτικό και σε επίπεδο κοινοβουλευτικό και σε επίπεδο συνταγματικό, είμαι σε θέση να αντικρούσω ένα, ένα τα επιχειρήματα, τα οποία αρέσκεται ο κύριος Τσίπρας και οι συν αυτώ να εκφωνούν σε ακροατήρια που δεν αντιδρούν και επίσης μία προς μία τις διατάξεις αυτής της συμφωνίας, μία προς μία τις παραμέτρους της, μπορώ να τις αναλύσω και να δείξω γιατί δεν πρέπει η Ελλάδα ποτέ, ποτέ, ποτέ να κυρώσει αυτή τη συμφωνία.\nΕΡ: Αυτό είναι λογικό, το καταλαβαίνουμε, είστε και έγκριτη νομικός. Αυτό που δεν καταλαβαίνουμε είναι για ποιο λόγο ζητάτε τα ρέστα μόνο από τον Πρωθυπουργό, για ποιο λόγο έχετε μόνο ένα μέτωπο.\nΖΚ: Ποιος την υπέγραψε; Εγώ την υπέγραψα;\nΕΡ: Μισό λεπτό, θέλω να σας εξηγήσω κάτι που έχει να κάνει με την πολιτική σας θέση απέναντι στον ΣΥΡΙΖΑ και τον Αλέξη Τσίπρα. Για ποιο λόγο κάνετε, συνεχώς, αντιπολίτευση στην Κυβέρνηση και δεν αναφέρετε καθόλου τη Νέα Δημοκρατία και θέλω να σας ρωτήσω ευθέως: Προτιμάτε να πέσει μια αριστερή κυβέρνηση και να έρθει η δεξιά;\nΖΚ: Λοιπόν, πρώτον δεν με παρακολουθείτε, μάλλον.\nΕΡ: Σας παρακολουθώ και σας άκουσα και την προηγούμενη βδομάδα στον Φελέκη και στον Κούτρα, αλλά προσπαθώ να καταλάβω.\nΖΚ: Δεν πιστεύω να μην ακούσατε ότι είπα ότι ο Μητσοτάκης παρακαλάει να ψηφίσει τη συμφωνία ο Τσίπρας για να μην χρειαστεί να την ψηφίσει ο ίδιος.Θα το ακούσατε που το είπα.\nΕΡ: Δεν θεωρείτε τον Μητσοτάκη χειρότερο από τον Τσίπρα; Αυτό είναι το ερώτημα.\nΖΚ: Όχι, δεν θεωρώ ότι πρέπει ο λαός να μπει σε ένα δίλημμα ποια είναι η Σκύλα και ποια η Χάρυβδη. Μιλάμε για εξίσου κακά. Το ζήτημα, όμως, είναι ότι αντιπολίτευση δεν κάνει στην Αντιπολίτευση κανείς, αντιπολίτευση κάνει στην Κυβέρνηση. Την ευθύνη γι' αυτό που συμβαίνει σήμερα την έχει όλη δική του ο κύριος Τσίπρας. Έχουνε συνευθύνη και όλοι αυτοί που ψήφισαν μαζί του το 3ο Μνημόνιο και ο κύριος Μητσοτάκης και η κυρία Γεννηματά και ο κύριος Θεοδωράκης, όλοι αυτοί οι οποίοι συνέπραξαν μαζί του στην προδοσία και μετά, αφού τους κορόιδεψε και έκανε εκλογές, έπεσαν να τον φάνε, αλλά τώρα θα τα ξαναβρούνε, όπως βλέπω, τουλάχιστον κάποιοι από αυτούς. Η αντιπολίτευση, όμως, δεν γίνεται σε αυτόν που δεν ασκεί σήμερα εξουσία, γίνεται σε αυτόν που ασκεί εξουσία και, δυστυχώς, την ασκεί, σε πείσμα της λαϊκής εντολής, που ήταν το ΟΧΙ, και σε βάρος του ελληνικού λαού.\nΕΡ: Κυρία Κωνσταντοπούλου, υπάρχει περίπτωση να δούμε από τον χώρο της Αριστεράς, η οποία έχει προέλθει από τις τάξεις του ΣΥΡΙΖΑ, μιλάω δηλαδή για τον κύριο Λαφαζάνη, προφανώς για εσάς, ενδεχομένως τον κύριο Αλαβάνο, μια συνεργασία προεκλογικά;\nΖΚ: Εμείς έχουμε πει καθαρά, η Πλεύση Ελευθερίας έχει πει καθαρά ότι θα κατέβει στις εκλογές αυτόνομα και ανεξάρτητα ως Πλεύση Ελευθερίας. Έχουμε πει ξεκάθαρα και το λέμε σε όλους τους τόνους ότι δεν κοιτάμε ούτε αριστερά, ούτε δεξιά, κοιτάμε μπροστά. Απευθυνόμαστε, δηλαδή, σε όλους τους πολίτες και όχι μόνο στους αριστερούς πολίτες, διότι και η αριστερά, από την οποία εγώ προέρχομαι, δεν μπορεί να υπάρξει σε μια ρημαγμένη και αποδεκατισμένη κοινωνία. Πρώτα πρέπει να σηκωθεί στα πόδια της η κοινωνία, πρώτα πρέπει να παλέψουν όλοι οι άνθρωποι και μετά μπορούμε να συζητήσουμε παραμέτρους πολιτικής αναφοράς. Όμως, αυτή τη στιγμή, το κρίσιμο και το ζωτικό είναι ο λαός αυτός να μην παραιτηθεί, όπως προσπαθεί να τον κάνει αυτή η Κυβέρνηση, να μην σηκώσει τα χέρια ψηλά, να μην αυτοπεριθωριοποιηθεί, αλλά να παλέψει, να διεκδικήσει και να πάρει πίσω το μέλλον του και τη ζωή του.\nΕΡ: Κυρία Κωνσταντοπούλου, μετά το διαζύγιο που είχαμε σε αυτή την συγκυβέρνηση Τσίπρα – Καμμένου, θεωρείτε ότι έχει μια νέα ρότα, μια ενίσχυση ο Πρωθυπουργός; Και το λέω αυτό γιατί, αυτή τη στιγμή, προχωρά σε συνεργασίες με στελέχη της κεντροαριστεράς, κάνει αυτό το άνοιγμα και εδώ δημιουργείται και ένα αφήγημα που λέει ότι φτιάχνεται, πλέον, ένα προοδευτικό μπλοκ εξουσίας απέναντι στην δεξιά και τον νεοφιλελευθερισμό. Αυτό δεν δίνει μια νέα δυναμική στον κύριο Τσίπρα;\nΖΚ: Συγχαρητήρια να του πούμε. Και ο κύριος Σημίτης κάτι τέτοιο οραματιζόταν. Εγώ δεν είμαι θαυμάστρια του κυρίου Σημίτη, ούτε της πολιτικής του, ούτε των πολιτικών τεχνασμάτων που μετερχόταν για να δικαιολογήσει την ακραία νεοφιλελεύθερη πολιτική που ακολούθησε και υπηρέτησε. Ο Τσίπρας, βέβαια, είναι ακόμα πιο νεοφιλελεύθερος, το έχει αποδείξει, και ακόμα πιο αδίστακτος, κάτι που δεν το φανταζόμασταν. Δυστυχώς. Από ‘κει και πέρα, θα μου επιτρέψετε να πω, τοποθετήθηκα για το ζήτημα Καμμένου – Τσίπρα, είναι απολύτως συνεννοημένη όλη η εξέλιξη και είναι, απολύτως εκ του ασφαλούς, όλες τους οι συνεννοήσεις ώστε, κατά το δυνατόν, να χάνουν τα λιγότερα δυνατά και να διατηρούν τα περισσότερα δυνατά. Γιατί, προς χάρη του κυρίου Καμμένου, άλλαξε ο Κανονισμός της Βουλής για να μπορεί να έχει κοινοβουλευτική ομάδα με πέντε βουλευτές, ενώ παλιότερα ήταν δέκα και να μπορεί να έχει και Αντιπρόεδρο της Βουλής, ενώ παλαιότερα δεν δικαιούτο. Αυτά τα προνόμια τα διατηρεί, και ο κύριος Τσίπρας τον διευκολύνει να τα διατηρεί. Αντίστροφα, ο κύριος Καμμένος δεν έχει κάνει καμμία σοβαρή τοποθέτηση σε σχέση με τις καταγγελίες του, που έχουν μια σημασία για τον ελληνικό λαό. Όταν μιλάμε για συναλλαγή και χρηματισμό κυβερνητικών προσώπων και όταν αυτά διατυπώνονται σε Υπουργικό Συμβούλιο και όταν παρακολουθούμε διαδικασίες μαφιόζικες αλληλοεξόντωσης, εκβιασμών, επιστολών Κοτζιά, οι οποίες παραμένουν στο συρτάρι και ούτω καθεξής, όλοι αντιλαμβανόμαστε ότι εδώ μιλάμε για μια πολύ, πολύ βρώμικη ιστορία. Ότι είναι βρώμικη η ιστορία των Πρεσπών το καταλαβαίνει ο καθένας και από τις εξελίξεις στη γείτονα χώρα. Και τις πιέσεις, τους εκβιασμούς, τις συναλλαγές και τις ψηφοφορίες, οι οποίες μετατοπίζονταν από το πρωί για το βράδυ και από την μια μέρα για την επόμενη.\nΕΡ: Και θεωρείτε ότι έτσι βαδίζουμε και εδώ δηλαδή, στην ψηφοφορία της επόμενης Παρασκευής;\nΖΚ: Εγώ θεωρώ, ξεκάθαρα ότι και η ψηφοφορία η προχθεσινή και η ψηφοφορία, δεν ξέρω αν έχει προσδιοριστεί και ούτε μπορεί κανονικά να έχει προσδιοριστεί.\nΕΡ: Μάλλον για την επόμενη Παρασκευή είπε ο κύριος Βούτσης. Ο κύριος Βούτσης είπε ότι θα έρθει την άλλη Παρασκευή για κύρωση.\nΖΚ: Ο κύριος Βούτσης, ως Πρόεδρος της Βουλής, έχει μόνο αρμοδιότητα να εισηγείται στην Διάσκεψη των Προέδρων. Δεν μπορεί να προκαθορίζει ούτε το αποτέλεσμα της Διάσκεψης, ούτε το αποτέλεσμα της απόφασης των Επιτροπών. Άρα, Πρόεδρος της Βουλής ο οποίος προανακοινώνει πότε θα συζητηθεί κάτι στην ολομέλεια είναι Πρόεδρος της Βουλής, ο οποίος έχει προκαταλάβει τις διαδικασίες και εκτίθεται.\nΕΡ: Γενικά θεωρείτε ότι το κάνει αυτό ο κύριος Βούτσης; Έτσι κινείται, όπως περιγράφετε;\nΖΚ: Πάντα έτσι κινείται ο κύριος Βούτσης και τώρα ακόμη περισσότερο. Από την πρώτη στιγμή που ανέλαβε Πρόεδρος της Βουλής ξέρετε ποιες ήταν οι ενέργειες του; Να καταργήσει την Επιτροπή Αλήθειας Δημοσίου Χρέους, να μου κλειδώσει τα γραφεία, νομίζοντας πω έτσι κάτι πετυχαίνει, να κατασχέσει τα πορίσματα της Επιτροπής Αλήθειας και ούτω καθεξής. Από τον κύριο Βούτση περιμένουμε ακόμα να φέρει το πόρισμα της Επιτροπής για τις Γερμανικές Οφειλές που εκδόθηκε τον Ιούλιο του 2016.\nΕΡ: Κυρία Κωνσταντοπούλου, επειδή εσείς έχετε και ένστικτο πολιτικό, ανεξάρτητα από την πολιτική σας πορεία και τις καταβολές σας από την Αριστερά, θέλω να πάμε σε κάτι που αφορά όλα τα κόμματα, με βάση αυτό που έγινε τώρα στη Βουλή, με τις μεταγραφές βουλευτών και με το ότι πάνε να διαλυθούν οι κοινοβουλευτικές ομάδες των μικρών κομμάτων. Πείτε ότι εσείς, και το ευχόμαστε αυτό, μπαίνετε στη Βουλή. Δεν θα πάτε σίγουρα για Κυβέρνηση ή για Αξιωματική Αντιπολίτευση, με τουλάχιστον τα βασικά δημοσκοπικά δεδομένα που έχουμε τώρα. Πώς θα ξέρουν οι πολίτες ότι οι δικοί σας βουλευτές και εσείς δεν θα κάνετε μεταγραφές σε άλλα κόμματα; Γιατί όλοι οι πολίτες τώρα αυτό αναρωτιούνται. Θα ψηφίσουμε τώρα ένα μικρό κόμμα και μετά θα τους βρούμε αλλού;\nΖΚ: Κοιτάξτε, για μένα οι πολίτες ξέρουν. Διότι δεν είναι τι θα κάνω, ξέρουν τι έκανα και αν ποτέ τους πούλησα και αν ποτέ τα έστριψα ή έκανα κωλοτούμπες. Επομένως, δεν έχουν τέτοια ανησυχία. Από εκεί και πέρα, φυσικά αυτό το φαινόμενο το οποίο οργίασε τις προηγούμενες μέρες, είναι ένα φαινόμενο το οποίο απαξιώνει, εντελώς, την κοινοβουλευτική λειτουργία, σε μια χώρα, όμως, στην οποία η Κυβέρνηση έχει παραδώσει τα κλειδιά της Βουλής στους δανειστές. Σε μια χώρα που αποδέχτηκε ότι η Βουλή είναι μόνο η σφραγίδα των δανειστών. Και η Βουλή, όπως έχετε δει, κινητοποιείται μόνο με την άδεια των δανειστών, αυτό ήταν και γραμμένο στο 3ο Μνημόνιο και πλέον κινητοποιείται και ενεργοποιείται για να φέρει άρον-άρον μια συμφωνία, η οποία δεν έχει καμία δημοκρατική νομιμοποίηση, η οποία, κυρίως, δεν έχει και συνταγματικές προϋποθέσεις για να εισαχθεί στη Βουλή και, επιπλέον, εισαγόμενη στη Βουλή δημιουργεί για την Ελλάδα τετελεσμένα, τα οποία δεν έχουν υπάρξει ως τετελεσμένα από τη γείτονα. Στη γείτονα, όπως ξέρετε, δεν έχουν υπογραφεί τα νομοθετήματα από τον Πρόεδρο της Δημοκρατίας. Υπάρχει, δηλαδή, πολύ σοβαρό επιχείρημα σε μια επόμενη κατάσταση στα Σκόπια να πούνε «Άκυρα όλα αυτά, δεν μας δεσμεύουν, τα παίρνουμε όλα πίσω.» Για ποιο λόγο, λοιπόν, ο Τσίπρας θέλει ντε και καλά να δεσμεύσει την Ελλάδα και τους Έλληνες σε κάτι που οι Σκοπιανοί αυτή τη στιγμή δεν δεσμεύονται καν;\nΕΡ: Κυρία Κωνσταντοπούλου, σας ευχαριστούμε πολύ που μας απαντήσατε σε όλα τα ερωτήματα και σας καλώ εδώ, δημόσια, μιας και τα έχουμε όλα πάνω στο τραπέζι, να κάνουμε κουβέντα με περισσότερο χρόνο στο Action24 και στο Brainstorming.\nΖΚ: Με πολλή χαρά. Εγώ δεν φοβάμαι τη συζήτηση και περιμένω την απάντηση του Πρωθυπουργού στη δική μου πρόσκληση.


Δημοσίευση 4 Απριλίου 2017, 17:22 / Ανανεώθηκε 4 Απριλίου 2017, 17:11\nΤραγικές συνθήκες λειτουργίας περιγράφει η ΠΟΕΔΗΝ για το νοσοκομείο Φλώρινας, τονίζοντας ότι είναι πλέον αφόρητες για τους ίδιους τους εργαζόμενους και επικίνδυνες για τους ασθενείς, ενώ ζητά από τους αρμόδιους δραστικές και ζωτικές παρεμβάσεις στο προσωπικό του νοσηλευτικού ιδρύματος.\nΠιο συγκεκριμένα, οι παθολόγοι και οι καρδιολόγοι του νοσοκομείου με υπόμνημά τους προς τον Διοικητή της 3ης Υγειονομικής Περιφέρειας (ΥΠΕ), του νοσοκομείου, τον Ιατρικό Σύλλογο και τοπικούς φορείς καταγγέλλουν ότι λόγω έλλειψης ιατρών, οι συνθήκες εφημερίας έχουν καταστεί επισφαλείς.\nΣτο νοσοκομείο λειτουργεί Παθολογική κλινική 28 κλινών με πληρότητα συνήθως 100%. Υπηρετούν τρεις Ειδικοί Παθολόγοι, καλύπτοντας την κλινική, το Τμήμα Επειγόντων Περιστατικών και τα τακτικά ιατρεία.\nΌπως επισημαίνουν στο Υπόμνημά τους, οι παθολόγοι στα προγράμματα εφημερίας του Μαρτίου και του Απριλίου υπάρχουν κενές ημέρες που είναι αδύνατον να τις καλύψουν οι τρεις υπηρετούντες Παθολόγοι.\nΗ Καρδιολογική κλινική 15 κλινών διαθέτει τρεις Ειδικευμένους Καρδιολόγους. Ωστόσο, σύμφωνα με την ΠΟΕΔΗΝ, πολλές ημέρες τον μήνα δεν εφημερεύει καρδιολόγος και οι νοσηλευόμενοι ασθενείς παρακολουθούνται από τους παθολόγους. «Κινδυνεύουν ή όχι οι Νοσηλευόμενοι Ασθενείς και τα Καρδιολογικά περιστατικά που προσέρχονται στις εφημερίες;» διερωτάται ο πρόεδρος της ΠΟΕΔΗΝ, κ. Μιχάλης Γιαννάκος.\nΣτο νοσοκομείο Φλώρινας λειτουργεί Παιδιατρική κλινική 8 κλινών με 1 μόνιμο Ειδικευμένο Ιατρό και έναν Επικουρικό.\nΗ εφημερία καλύπτεται 18 ημέρες το μήνα. Για τις υπόλοιπες 12 – 13 ημέρες τον μήνα λειτουργεί η Παιδιατρική κλινική χωρίς Παιδίατρο – σημειωτέον και χωρίς να υπάρχει παιδίατρος στα ΤΕΠ. Όποιο παιδί αρρωστήσει στις περιοχές τη Φλώρινας και προσέλθει στο Νοσοκομείο, διακομίζεται σε άλλα Νοσοκομεία της περιοχής.\nΛόγω έλλειψης Παιδιάτρων υπολειτουργεί η Μαιευτική κλινική. Δεν μπορούν να πραγματοποιηθούν τοκετοί. «Γι’ αυτό συστήνουν στις έγκυες γυναίκες να βρίσκουν και δεύτερο γυναικολόγο, σε άλλο Νοσοκομείο σε περίπτωση που την ημέρα που πραγματοποιηθεί ο τοκετός είναι κλειστό το Νοσοκομείο της Φλώρινας» καταγγέλλει η ΠΟΕΔΗΝ.\nΤην ίδια στιγμή, στη Χειρουργική κλινική υπηρετούν 1 Επιμελητής χειρουργός με μετακίνηση -που έληξε και αναμένεται η ανανέωσή της- και δύο Επικουρικοί χειρουργοί. Ο ένας εκ των δύο Επικουρικών ιατρών αναμένεται να φύγει για το νοσοκομείο ΠΑΠΑΝΙΚΟΛΑΟΥ Θεσσαλονίκης. Πολλές ημέρες το μήνα είναι κλειστά τα χειρουργεία αν και εφημερεύει.\n«Πώς είναι δυνατόν με 1 ή 2 χειρουργούς ιατρούς να καλύπτεται όλες τις ημέρες το μήνα το Νοσοκομείο; Και πώς είναι δυνατόν να εφημερεύει νοσοκομείο χωρίς Χειρουργική κλινική;» θέτει το ερώτημα η ΠΟΕΔΗΝ, αναμένοντας την απάντηση από τους αρμόδιους.


«Λύγισε» στον αέρα της εκπομπής η Κατερίνα Καραβάτου (Βίντεο)\n«Λύγισε» στον αέρα της εκπομπής η Κατερίνα Καραβάτου (Βίντεο) «Λύγισε» στον αέρα της εκπομπής η Κατερίνα Καραβάτου (Βίντεο)\n«Όταν τα βλέπεις αυτά, παρόλο που τα έχεις ζήσει, είναι λίγο περίεργο»\nΚαλεσμένη στο πλατό της εκπομπής «Χαμόγελα και πάλι» βρέθηκε σήμερα η Κατερίνα Καραβάτου.\nΗ παρουσιάστρια του Mega Ελλάδος, αν και σπάνια δίνει τηλεοπτικές συνεντεύξεις, αυτή τη φορά μίλησε στην Σίσσυ Χρηστίδου. Η Κατερίνα Καραβάτου έπειτα από ένα αφιερωματικό βίντεο που προβλήθηκε στην εκπομπή, δεν έκρυψε τη συγκίνηση της.\nΑρχικά, είπε: «Περίμενε τώρα γιατί… Καταλαβαίνεις ότι όταν τα βλέπεις αυτά, παρόλο που τα έχεις ζήσει, είναι λίγο περίεργο. Νομίζω ότι αυτή είναι η μεγάλη μου νίκη σε αυτή τη δουλειά. Και νομίζω ότι οι γονείς μου έχουν να κάνουν πολύ με αυτό».\nΔιάβασε επίσης: Δήμητρα Μακρυγιάννη: Αποκαλύπτει για πρώτη φορά τη λεκτική κακοποίηση που δέχθηκε\nΣτη συνέχεια, πρόσθεσε: «Σε μια δουλειά όπως η δική μας είναι αδύνατον να μη δείξεις έστω και κάποιες φορές ποιος είσαι. Αν τα έχεις καλά με τον εαυτό σου, μπορείς αυτή την αυθεντικότητα ή την αλήθεια να τη βγάλεις και αυτό είναι μεγάλο προσόν. Δεν έκανα κάτι επισταμένα. Εγώ δεν ήξερα τίποτα όταν βγήκα στον αέρα και αν κάτι μας έσωσε τότε, όταν ήρθαμε στην Αθήνα, είναι ότι ήμασταν μεγάλοι, είχαμε κάνει κάποια πράγματα. Είχα παντελή άγνοια κινδύνου».\nΠηγή βίντεο: Greek TV\nΠηγή φωτογραφίας: katerinakaravatou\nΔιάβασε επίσης: Σίσσυ Χρηστίδου: Η αμήχανη στιγμή όταν η καλεσμένη της αναφέρθηκε στον πρώην της Θοδωρή Μαραντίνη (Βίντεο)\nΚατερίνα Καραβάτου - λύγισε στον αέρα


Φυσικές θεραπείες για ακμή και δέρμα με σπυράκια - beauty-secrets.gr\nΟι φυσικές θεραπείες για ακμή και δέρμα με σπυράκια που ακολουθούν θα σε βοηθήσουν να καθαρίσεις το πρόσωπο σου από την αντιαισθητική ακμή. Να χαρίσεις στο πρόσωπο σου λάμψη και φρεσκάδα με πολύ λίγα χρήματα και με τις 8 φυσικές θεραπείες που σου προτείνουμε\n1.Αφέψημα για καθαρό δέρμα χωρίς ακμή\nΤο άρκτιο, η πικραλίδα και τα άνθη από κόκκινο τριφύλλι βελτιώνουν τη λειτουργία του ήπατος, των νεφρών και του εντέρου, και μπορούν να βοηθήσουν στον καθαρισμό του δέρματος.\n2 κουτάλια του γλυκού αποξηραμένο άρκτιο\n2 κουτάλια του γλυκού αποξηραμένη πικραλίδα\n2 κουτάλια του γλυκού αποξηραμένα άνθη κόκκινου τριφυλλιού\nΖεματίστε το άρκτιο και την πικραλίδα στο νερό, σε σκεπασμένη κατσαρόλα, για 20 λεπτά. Απομακρύνετε από τη φωτιά και προσθέστε το κόκκινο τριφύλλι. Αφήστε το μείγμα στην άκρη για άλλα 10 λεπτά και μετά σουρώστε. Πίνετε τρία φλιτζάνια από το αφέψημα καθημερινά.\n2.Σύσφιξη με βότανα\nΗ αμαμηλίδα και η αχίλλεια συσφίγγουν, η μέντα αναζωογονεί έχει αντιβακτηριδιακή δράση και το\nσύμφυτο θεραπεύει τα σπυράκια.\n250ml αποταγμένη αμαμηλίδα\n2 του γλυκού αποξηραμένη αχίλλεια\n1 κουάλι του γλυκού αποξηραμένη μέντα\n1 κουτάλι του γλυκού αποξηραμένα φύλλα σύμφυτου\nΑναμίξτε τα υλικά σε γυάλινο βάζο με καπάκι. Αφήστε το μείγμα στην άκρη για δύο εβδομάδες. Σουρώστε και μεταφέρετε σε καθαρό μπουκάλι. Απλώστε στο πρόσωπό σας με βαμβάκι.\n3.Πλήρης περιποίηση για δέρμα με σπυράκια\nΤο γιαούρτι μαλακώνει και λειαίνει το ταλαιπωρημένο δέρμα, το σύμφυτο θεραπεύει τα σπυράκια, το μέλι ενυδατώνει και ο καλλυντικός πηλός απομακρύνει τους ρύπους από το δέρμα.\n1 κουτάλι της σούπας γιαούρτι με χαμηλά λιπαρά\n1 κουτάλι της σούπας αποξηραμένα φύλλα σύμφυτου\nΤρίψτε το σύμφυτο σε σκόνη με το μύλο του καφέ. Ανακατέψτε τα υλικά για να φτιάξετε τη μάσκα, Απλώστε τη σε καθαρό δέρμα και χαλαρώστε για 15 λεπτά. Αφαιρέστε με ένα ζεστό βρεγμένο πανί.\n4.Μάσκα προσώπου αρωματοθεραπείας\nΤο γιαούρτι λειαίνει το δέρμα, η βρόμη καταπραΰνει και απολεπίζει απαλά, και ο καλλυντικός πηλός καθαρίζει τους πόρους. Τα αιθέρια έλαια λεβάντας και ευκαλύπτου καταπολεμούν τα βακτήρια που προκαλούν σπυράκια.\n1 κουτάλι της σούπας τριμμένες νιφάδες βρόμης\nΤρίψτε τις νιφάδες βρόμης σε σκόνη με το μπλέντερ ή το μύλο του καφέ. Αναμείξτε τα υλικά και ανακατέψτε καλά. Απλώστε τη μάσκα σε καθαρό δέρμα και αφαιρέστε την έπειτα από 15 λεπτά με\nένα ζεστό βρεγμένο πανί.\n5.Μάσκα για το βράδυ\nΑνακατέψτε δύο σταγόνες από αιθέριο έλαιο τεϊόδεντρου, μισό κουταλάκι του γλυκού καλλυντικό πηλό και λίγες σταγόνες νερό για να φτιάξετε μια παχύρρευστη μάσκα. Απλώστε το μείγμα πάνω στα σπυράκια και αφήστε το όλο το βράδυ για να τα ξεράνει.\n6.Θεραπεία για τα σπυράκια\nΜη σπάτε τα σπυράκια. Απλώστε πάνω τους μια κρύα και μια ζεστή πετσέτα εναλλάξ (από ένα λεπτό την καθεμία) αρκετές φορές. Έτσι θα τονωθεί η κυκλοφορία και το δέρμα θα θεραπευτεί. Απλώστε, έπειτα, λίγο αιθέριο έλαιο τεϊόδεντρου.\n7.Μάσκα με μέλι\nΤο ακατέργαστο μέλι είναι ιδανικό για τα λιπαρά δέρματα με σπυράκια λόγω των αντιβακτηριδιακών ιδιοτήτων και της ικανότητάς του να ενυδατώνει το δέρμα χωρίς να αυξάνει τη λιπαρότητα. Ο καλλυντικός πηλός απορροφά τη λιπαρότητα και απομακρύνει τις τοξίνες. Το αιθέριο έλαιο λεβάντας καταπραΰνει και θεραπεύει ερεθισμούς και σπυράκια.\n2 κουτάλια της σούπας ακατέργαστο μέλι\nΑναμίξτε τα υλικά και ανακατέψτε μέχρι να φτιάξετε έναν πολτό (προσθέστε και άλλο καλλυντικό πηλό, αν χρειάζεται). Απλώστε σε καθαρό, βρεγμένο δέρμα. Αφαιρέστε έπειτα από 15 λεπτά με ζεστό νερό.\n8.Αρωματοθεραπεία για δέρμα με σπυράκια\nΑπλώστε ένα μείγμα από ίσα μέρη αιθέριο έλαιο τεϊόδεντρου και λεβάντας απευθείας πάνω στα σπυράκια δύο φορές την ημέρα. Το αιθέριο έλαιο τεϊόδεντρου καταπολεμά τα βακτήρια που προκαλούν σπυράκια. Η λεβάντα θεραπεύει τα σπυράκια και καλύπτει τη μυρωδιά φαρμάκουτου αιθέριου ελαίου τεϊόδεντρου.\nTagged in ακμή, θεραπεία ακμής, σπυρακια, σπυρακια στο προσωπο, φυσική ομορφιά, Φυσική συνταγή\nPrevΦυσικά γιατροσόφια για πονόλαιμο και γρίπη\nNext10 μύθοι για το στρες: Βρείτε τι πραγματικά σάς συμβαίνει


Το αήττητο περνάει από την Πυλαία για τον Ολυμπιακό | Βόλεϊ: A1 Γυναικών | gazzetta.gr\nΣάββατο, 20 Ιανουαρίου 2018 - 07:27\nFollow @twitterΤο αήττητο περνάει από την Πυλαία για τον Ολυμπιακό\nΗ αναμέτρηση του Άρη με τον Ολυμπιακό στο ΔΑΚ Πυλαίας ανοίγει την αυλαία της 13ης αγωνιστικής του πρωταθλήματος της Volleyleague Γυναικών.\nΣτις «κιτρινόμαυρες» παραμένει ερωτηματικό η συμμετοχή της Σιμόν Καστανιέντα που αντιμετωπίζει ενοχλήσεις στη φτέρνα. Ο Άρης προέρχεται από τη νίκη με 3-1 σετ επί του Πορφύρα και ο Γιάννης Τσαϊρέλης στοχεύει σε μία καλή εμφάνιση κόντρα στις πρωταθλήτριες Ελλάδος.\nΟ Ολυμπιακός παραμένει η μόνη ομάδα χωρίς ήττα και απώλεια σετ στο πρωτάθλημα. Η ομάδα του Μπράνκο Κοβάτσεβιτς ταξιδεύει στη Θεσσαλονίκη χωρίς προβλήματα, λίγες μέρες πριν την αναμέτρηση με την ρουμάνικη CSM Ταργκοβίστε για τη φάση των «16» του Challenge Cup (25/1).\nΠριν την έναρξη της αναμέτρησης θα βραβευτεί η Ευφροσύνη Αλεξάκου για την ανάδειξη της ως MVP της 12ης αγωνιστικής.\nΓιάννης Τσαϊρέλης (Άρης): «Προπονούμαστε καλά, έχουν διάθεση όλες οι αθλήτριες. Προσπαθούμε να ξεπεράσουμε το πρόβλημα με την Σιμόν και θα αποφασιστεί στη προπόνηση της Παρασκευής αν θα αγωνιστεί. Σεβόμαστε τον Ολυμπιακό, αλλά δεν τον φοβόμαστε. Θέλουμε να κάνουμε ένα καλό παιχνίδι στην έδρα μας και να δείξουμε ότι αξίζουμε να βρισκόμαστε στη τετράδα».\nΜπράνκο Κοβάτσεβιτς (Ολυμπιακός): «Το παιχνίδι με τον Άρη είναι ένα από τα πιο δύσκολα εκτός έδρας. Ο αντίπαλός μας έχει καλή ομάδα και παίζει καλύτερα μέσα στην έδρα του, γι' αυτό θα είναι ένα δύσκολο ματς. Ο στόχος μας όμως είναι ο ίδιος όπως κάθε φορά, δηλαδή να κερδίσουμε αποδίδοντας ωραίο βόλεϊ. Οι παίκτριες βρίσκονται σε καλή κατάσταση και το έχουν δείξει στα δυο τελευταία παιχνίδια» δήλωσε ο Σέρβος τεχνικός στο osfp.gr.\nΡεκόρ πόντων σε ένα παιχνίδι όλου του πρωταθλήματος έκανε η Αλεξάκου με 28 στο παιχνίδι με τον Πορφύρα. Είχε 22/45 48,89% επιθέσεις , 3 άσσους , 3 μπλοκ. Τους περισσότερους πόντους πήρε στο 4ο σετ με 10 και 7/14 50% στην επίθεση , 2 άσσους και 1 μπλοκ.\nΗ Κελεσίδου του Άρη πήρε τις περισσότερες υποδοχές στο πρωτάθλημα με 38 στο ματς με τον Πορφύρα. Ήταν και οι περισσότερες για την 12η αγωνιστική με δευτερη την Διώτη που υποδέχτηκε 36 μπάλες.\nΗ Πολ του Ολυμπιακού στο παιχνίδι της 12ης αγωνιστικής με την Θήρα είχε για 4η φορά διψήφιο αριθμό πόντων (18). Πέρα από αυτή ήταν την 2η (21) , την 7η (14) και 11η (18). Και τις 4 φορές ήταν και η πρώτη σκόρερ της ομάδας της.


Αλ.Τσίπρας: Ο ελληνικός λαός δεν είπε ακόμη την τελευταία του λέξη – xOrisOria News\n«Έχουμε μπροστά μας την πιο κρίσιμη εβδομάδα. Την τελική ευθεία. Δεν κυνηγάμε ανεμόμυλους. Η ανατροπή θα έρθει εφόσον ο καθένας και η καθεμία από μας φέρει στην κάλπη άλλον έναν άνθρωπο που θέλει να ζήσει καλύτερα σε αυτό τον τόπο» τόνισε.\n«Σήμερα βλέπω στα πρόσωπά σας την αποφασιστικότητα και το πείσμα, τώρα είστε πιο πεισμωμένοι να μην αφήσουμε την Ελλάδα να γυρίσει πίσω» είπε ξεκινώντας την ομιλία του στην πλατεία Ελευθερίας, ο Αλέξης Τσίπρας.\n«Για αυτό θα πάμε στη κάλπη έχοντας στο νου: Πρώτα τη ζωή μας. Πρώτα το μέλλον των παιδιών μας. Πρώτα την πατρίδα μας.Αν όλοι σκεφτούμε έτσι, τότε, ναι, η μεγαλύτερη πολιτική και εκλογική ανατροπή μετά τη Μεταπολίτευση είναι βέβαιη», σημείωσε χειροκροτούμενος ο πρωθυπουργός.\nΣτη διάρκεια της ομιλίας του διερωτήθηκε αν μπορούν να δώσουν προοπτική «οι άνθρωποι που μας χρεοκόπησαν και μας λεηλάτησαν. Και που αργότερα αποπειράθηκαν να μας διχάσουν. Και να μας χωρίσουν σε προδότες και εθνικόφρονες. Αυτοί που λεηλάτησαν τα δημόσια ταμεία και μας οδήγησαν στη χρεοκοπία. Αυτοί που έστησαν πάνω στο ψέμα και την υποκρισία μια απίστευτη εθνική σκευωρία στο Μακεδονικό παίζοντας με τα εθνικά μας θέματα για να μας διχάσουν. Μπορούν αυτοί να προσφέρουν ασφάλεια και ευημερία;».


DireNews: Από 1η Μαρτίου οι νέοι κατώτατοι μισθοί - Έρχεται και νέο ψαλίδι στις επικουρικές!\nΑπό 1η Μαρτίου οι νέοι κατώτατοι μισθοί - Έρχεται και νέο ψαλίδι στις επικουρικές!\nΜείωση του κατώτατου μισθού κατά 22% από την 1η Μαρτίου. Κατάργηση και στην πράξη, των κλαδικών συμβάσεων και μονομερή ανατροπή των ατομικών συμβάσεων εργασίας. Νέα μείωση των επικουρικών συντάξεων, θα προκύψει με την ενοποίηση των επικουρικών ταμείων.\nΟι αλλαγές αυτές που προέρχονται από το νόμο για το νέο μνημόνιο, διευκρινίσθηκαν από την ηγεσία του υπουργείου Εργασίας. Μάλιστα αναμένεται να εξειδικευτούν περαιτέρω με ερμηνευτικές εγκυκλίους το επόμενο διάστημα.\nΜέσα στην επόμενη εβδομάδα θα ψηφιστούν δύο εφαρμοστικοί νόμοι για την ενοποίηση των επικουρικών ταμείων αλλά και για τις μειώσεις σε κύριες και επικουρικές συντάξεις, ενώ οι αλλαγές στις συλλογικές συμβάσεις θα ξεκαθαρίσουν με εγκυκλίους.\nΩστόσο από την ηγεσία του υπουργείου Εργασίας έγινε σαφές ότι:\n1. Η μείωση του κατώτατου μισθού κατά 22% θα ισχύσει από την 1η Μαρτίου. Ωστόσο ο υπουργός κ. Γ. Κουτρουμάνης παρέπεμψε στους εργοδότες για την εφαρμογή ή όχι του μέτρου. «Η μείωση είναι δικαίωμα αλλά όχι και υποχρέωση του εργοδότη», είπε χαρακτηριστικά. Με λίγα λόγια μπορεί εφόσον το επιθυμεί να μην την εφαρμόσει. Σημείωσε ακόμη ότι το επόμενο διάστημα θα ξεκαθαριστεί τι θα γίνει με 20 παροχές που το ύψος τους συνδέεται με το κατώτατο μισθό. Δηλαδή ποιες θα ακολουθήσουν την μείωση και ποιες όχι. Ήδη έχουν εξαιρεθεί από τη μείωση το επίδομα απόλυτης αναπηρίας και το εξωιδρυματικό επίδομα. Σημειώνεται ότι στα επιδόματα που συνδέονται με τον κατώτατο μισθό είναι και το επίδομα ανεργίας.\n2. Προς την οριστική κατάργησή τους οδεύουν και οι κλαδικές συμβάσεις εργασίας, ενώ η «μερική διατήρηση» της μετενέργειας επιφέρει μειώσεις μισθών που ενδέχεται να ξεπεράσουν ακόμη και το 40%. Το μνημόνιο προβλέπει την λήξη των κλαδικών συμβάσεων το αργότερο σε ένα έτος από την ψήφισή του. Η μετενέργεια των κλαδικών συμβάσεων περιορίζεται στους τρεις από τους έξι μήνες. Πέραν του χρονικού περιορισμού, δράση της μετενέργειας των κλαδικών συμβάσεων στις ατομικές συμβάσεις αφορά - πλέον – συγκεκριμένες αμοιβές.\nΟ υπουργός Εργασίας σημείωσε ότι «πρόκειται για το βασικό μισθό της κλαδικής σύμβασης» και το κλιμάκιο στο οποίο είναι ενταγμένος ο μισθωτός. Συνεπώς καταργούνται μια σειρά επιδομάτων που διαμορφώνουν – κατά μεγάλο ποσοστό – τις τελικές αμοιβές των εργαζομένων.\nΕπίσης καταργείται και η τυχόν επιπλέον αμοιβή που έχει συμφωνηθεί μεταξύ εργοδότη και εργαζόμενου. Σύμφωνα με εκτιμήσεις νομικών με την λήξη μετενέργειας οι αμοιβές θα μειώνονται αυτομάτως, δηλαδή θα τροποποιείται η ατομική σύμβαση εργασίας, χωρίς την σύμφωνη γνώμη του εργαζομένου. Κάτι τέτοιο θα προκαλέσει δραματικές μειώσεις μισθών στον ιδιωτικό τομέα.\n3. Ο υπουργός Εργασίας δεν απέκλεισε νέες μειώσεις στις επικουρικές συντάξεις, καθώς η λύση που επιλέχθηκε «δεν αποκλείει αυτό το ενδεχόμενο». Ο κ. Κουτρουμάνης επισήμανε ότι «η κόκκινη γραμμή για μειώσεις από το 300 έως τα 200 ευρώ κατ΄ ουσίαν μετέφερε το πρόβλημα από τις επικουρικές στις κύριες συντάξεις. Σύμφωνα με τα στοιχεία του υπουργείου με τις μειώσεις θίγεται το 13,6% των κύριων συντάξεων, ενώ οι μειώσεις των επικουρικών δεν είναι βέβαιο ότι θα περιορισθούν σε αυτές που ήδη εφαρμόζονται.\nΗ ΚΥΒΕΡΝΗΣΗ ΠΡΟΣΑΝΑΤΟΛΙΖΕΤΑΙ ΣΕ ΑΠΟΣΥΝΔΕΣΗ ΤΩΝ ΕΠΙΔΟΜΑΤΩΝ ΑΠΟ ΤΟΝ ΒΑΣΙΚΟ ΜΙΣΘΟ\nΣτην αποσύνδεση σειράς παροχών, επιδομάτων και ασφαλιστικών διατάξεων από τον κατώτατο μισθό και ημερομίσθιο εξετάζει, σύμφωνα με ασφαλείς πληροφορίες, το υπουργείο Εργασίας, προκειμένου να αποφευχθούν αλλεπάλληλες μειώσεις εξαιτίας της μείωσης του κατώτατου μισθού κατά 22%. Πρόκειται για τουλάχιστον 20 παροχές μεταξύ των οποίων το επίδομα ανεργίας, και οι κατώτατες συντάξεις.\nΣτο μεταξύ, στον αέρα κινδυνεύουν να βρεθούν οι ατομικές συμβάσεις αορίστου χρόνου των 360.000 εργαζομένων του ιδιωτικού τομέα που καλύπτονται από κλαδικές συμβάσεις, μετά τη λήξη της τρίμηνης μετενέργειας των κλαδικών, αν εν τω μεταξύ δεν έχει υπογραφεί στους κλάδους τους, νέα συλλογική σύμβαση.\nΣτις ατομικές συμβάσεις αορίστου χρόνου περιλαμβάνονται όλα τα επιδόματα και επιμέρους ρυθμίσεις που προβλέπονται από τις κλαδικές, τις ομοιοεπαγγελματικές συμβάσεις και την Εθνική Γενική Συλλογική Σύμβαση Εργασίας.\nΣύμφωνα όμως με τις διατάξεις του εφαρμοστικού νόμου της νέας δανειακής σύμβασης μετά τη λήξη της μετενέργειας διασφαλίζεται μόνο ο κατώτερος κλαδικός μισθός (που είναι συνήθως υψηλότερος κατά 8% έως 40% από την Εθνική Γενική Συλλογική Σύμβαση) και τα βασικά επιδόματα, (ωρίμανση, επίδομα τέκνων, σπουδών και ανθυγιεινής εργασίας).\nΑνοιχτό παραμένει το αν θα διατηρηθεί τελικά το επίδομα γάμου, ενώ διευκρινιστικές εγκύκλιοι αναμένονται για το θέμα της εργασίας των συνταξιούχων.\nΕξάλλου, σύμφωνα με τις προβλέψεις του νέου μνημονίου, ως το τέλος Ιουλίου, κυβέρνηση και κοινωνικοί εταίροι θα πρέπει να ξανασυζητήσουν την Εθνική Συλλογική Σύμβαση Εργασίας και να εξετάσουν πιθανές αναπροσαρμογές.\nΤι προβλέπει το νομοσχέδιο για κύριες και επικουρικές συντάξεις\nΗ νομοθετική ρύθμιση για τις περικοπές σε κύριες και επικουρικές συντάξεις, που θα ισχύσουν αναδρομικά, σε οκτώ ισόποσες δόσεις, από το Μάιο προβλέπει τα ακόλουθα:\nΤα ποσά της μηνιαίας κύριας σύνταξης που υπερβαίνουν 1.300 ευρώ και καταβάλλονται από την Τράπεζα της Ελλάδος καθώς και τους λοιπούς φορείς κύριας Ασφάλισης αρμοδιότητας Υπουργείου Εργασίας και Κοινωνικής Ασφάλισης μειώνονται κατά 12% από 1.1.2012.\nΗ μείωση αυτή καταλαμβάνει και το 50% του συνολικού ποσού κύριας και επικουρικής σύνταξης που χορηγείται από το ΕΤΑΤ και το ΕΤΕΑΜ σε συνταξιούχους προσυνταξιοδοτικού καθεστώτος.\nΓια τη μείωση λαμβάνεται υπόψη το ποσό της καταβλητέας την 1/1/2012 κύριας σύνταξης.\nΤο ποσό της κύριας σύνταξης μετά και την παραπάνω μείωση της δεν μπορεί να υπολείπεται των 1.300 ευρώ.\nΌταν δικαιούχοι για τη σύνταξη λόγω θανάτου είναι περισσότεροι του ενός, το ποσό πέραν των 1.300 ευρώ συνολικού ποσού σύνταξης μειώνεται κατά το ως άνω ποσοστό.\nΤο εναπομείναν ποσό σύνταξης επιμερίζεται κατά τα ποσοστά των δικαιοδόχων.\nΤα καταβαλλόμενα ποσά συντάξεων από το Ενιαίο Ταμείο Επικουρικής Ασφάλισης Μισθωτών (ΕΤΕΑΜ), τους Τομείς του Ταμείου Επικουρικής Ασφάλισης Ιδιωτικού Τομέα (ΤΕΑΙΤ), το Ταμείο Επικουρικής Ασφάλισης Δημοσίων Υπαλλήλων (ΤΕΑΔΥ) και τους Τομείς αυτού «ΤΕΑΠΟΚΑ» και «ΤΑΔΚΥ», το Ενιαίο Ταμείο Ασφάλισης Τραπεζοϋπαλλήλων (ΕΤΑΤ), τους Τομείς του Κλάδου Επικουρικής Ασφάλισης του Ταμείου Ασφάλισης Υπαλλήλων Τραπεζών και Επιχειρήσεων Κοινής Ωφέλειας (ΤΑΥΤΕΚΩ) και τον Κλάδο Ασφάλισης Προσωπικού ΔΕΗ, του ΤΑΥΤΕΚΩ, μειώνονται από 1.1.2012 ως εξής:\nΟι συντάξεις έως 250 ευρώ, κατά ποσοστό 10% στο συνολικό ποσό. Το ποσό της σύνταξης μετά τη μείωση δεν μπορεί να υπολείπεται του ποσού των 200 ευρώ.\nΟι συντάξεις από 250,01 ευρώ έως 300 ευρώ, κατά ποσοστό 15% στο συνολικό ποσό. Το ποσό της σύνταξης μετά τη μείωση δεν μπορεί να υπολείπεται του ποσού των 225 ευρώ.\nΟι συντάξεις από 300,01 ευρώ και άνω κατά ποσοστό 20% στο συνολικό ποσό. Το ποσό της σύνταξης μετά τη μείωση δεν μπορεί να υπολείπεται του ποσού των 255 ευρώ.\nΤα ποσοστά των μειώσεων αυτών καταλαμβάνουν και το 50% του συνολικού ποσού κύριας και επικουρικής σύνταξης που χορηγείται από το ΕΤΑΤ και το ΕΤΕΑΜ σε συνταξιούχους προσυνταξιοδοτικού καθεστώτος.\nΓια τη μείωση λαμβάνεται υπόψη το ποσό της καταβλητέας την 1/1/2012 επικουρικής σύνταξης.\nΣύμφωνα με το υπουργείο Εργασίας, από τη μείωση των παραγράφων 1 και 2, του άρθρου αυτού, εξαιρούνται οι συνταξιούχοι που προβλέπονται από τις διατάξεις του τέταρτου και πέμπτου εδαφίου της παραγράφου 2 του άρθρου 2 του ν. 4024/2011 όπως τροποποιήθηκε και ισχύει.\nΟι προαναφερθείσες αναδρομικές μειώσεις παρακρατούνται σε 8 ισόποσες μηνιαίες δόσεις αρχής γενομένης από τη σύνταξη Μαΐου 2012.\nΤα ποσά των μειώσεων των συντάξεων αποτελούν έσοδα του φορέα από τον οποίο καταβάλλεται η σύνταξη.\nΤο καταβαλλόμενο ποσό του εξωϊδρυματικού επιδόματος των παρ.1 και 2 του άρθρου 42 του ν.1140/1981, όπως έχει τροποποιηθεί και ισχύει, καθώς και το ανώτατο ποσό προσαύξησης της σύνταξης των συνταξιούχων ασφαλιστικών οργανισμών αρμοδιότητας Υπουργείου Εργασίας και Κοινωνικής Ασφάλισης λόγω απολύτου αναπηρίας της παρ.3 του ιδίου ως άνω άρθρου υπολογίζονται με το ποσό που αντιστοιχεί στο ημερομίσθιο του ανειδίκευτου εργάτη της 31.12.2011.\nΑναρτήθηκε από Blogger στις 11:10 π.μ.


Ανοίγει το Μουσείο ΕΑΜικής Εθνικής Αντίστασης στην Καισαριανή | Ημεροδρόμος Ανοίγει το Μουσείο ΕΑΜικής Εθνικής Αντίστασης στην Καισαριανή | Ημεροδρόμος\nΑνοίγει το Μουσείο ΕΑΜικής Εθνικής Αντίστασης στην Καισαριανή\nΤην Δευτέρα 9 Μάη τα εγκαίνια του Μουσείου. Το πρόγραμμα των 4ήμερων εκδηλώσεων των Δήμων Χαϊδαρίου και Καισαριανής.\nΑΠΟ ΑΝΔΡΕΑΣ ΔΕΝΕΖΑΚΗΣ Πέμπτη 5 Μαΐου 2016\nΟι φετινές εκδηλώσεις για τα 72 χρόνια από την εκτέλεση των 200 κομμουνιστών στο «Θυσιαστήριο της Λευτεριάς», στην Καισαριανή, κορυφώνονται..\nΟι φετινές εκδηλώσεις για τα 72 χρόνια από την εκτέλεση των 200 κομμουνιστών στο «Θυσιαστήριο της Λευτεριάς», στην Καισαριανή, κορυφώνονται με τον καλύτερο τρόπο: Τα εγκαίνια του Μουσείου ΕΑΜικής Εθνικής Αντίστασης μέσα στο μαρτυρικό χώρο, στην Καισαριανή, την Δευτέρα 9 του Μάη, Μέρα της Αντιφασιστικής Νίκης των Λαών, στις 7.00 το απόγευμα.\nΟι αγώνες του λαού της Καισαριανής για την μετατροπή του χώρου που εξακολουθεί να λυμαίνεται η Σκοπευτική Εταιρεία, σε πάρκο ανοιχτό στον επισκέπτη, κέντρο ιστορικής μνήμης και αναψυχής. Κερδίζουν βήμα – βήμα την υπόθεση να αποδοθεί οριστικά το «ΘΥΣΙΑΣΤΗΡΙΟ ΤΗΣ ΛΕΥΤΕΡΙΑΣ» στον Λαό και την Ιστορία.\nΟ χώρος του Σκοπευτηρίου, από τις αρχές του 20ου αιώνα και μέχρι την εγκατάσταση των προσφύγων μετά την Μικρασιατική Καταστροφή το 1922, ήταν μια δασώδης και βραχώδης περιοχή που την αξιοποιούσε ο στρατός, το Ιππικό, στην αρχή, και το πυροβολικό του στρατού στη συνέχεια σαν χώρο ασκήσεων ειδικά του πυροβολικού σώματος.\nΣτα μέσα της δεκαετίας του ’20, ο χώρος παίρνει σιγά – σιγά χαρακτηριστικά τόπου αναψυχής των νέων κατοίκων της περιοχής και των αξιωματικών του στρατού. Το 1930 οι ανάγκες στέγασης του προσφυγικού πληθυσμού, ιδιαίτερα στην περιοχή της Καλλιθέας, οδηγεί στην απαλλοτρίωση του Σκοπευτηρίου της Καλλιθέας και παραχωρείται, από την Καισαριανή, μια έκταση 710 στρεμμάτων στην Πανελλήνια Σκοπευτική Εταιρεία, για τη δημιουργία Σκοπευτηρίου, με την προϋπόθεση ότι το χώρο θα χρησιμοποιούν και οι Ενοπλες Δυνάμεις. Αργότερα χώρος παραχωρήθηκε και στον Όμιλο Φιλάθλων Κυνηγετικού Όπλου.\nΤον χώρο αυτό, μέσα στη καρδιά της αδούλωτης και απροσκύνητης Καισαριανής, επέλεξαν οι Γερμανοί ως έναν από τους τόπους εκτέλεσης των Αγωνιστών της Εθνικής Αντίστασης. Το Σκοπευτήριο κατά την περίοδο της γερμανοϊταλικής φασιστικής κατοχής, αναδείχθηκε σε παγκόσμιο σύμβολο του αγώνα κατά του ναζισμού. Στο Θυσιαστήριο της Λευτεριάς συνάντησαν το θάνατο πάνω από 600 αγωνιστές της Εθνικής Αντίσταση. Το 1942 εκτελέστηκαν 13 πατριώτες, το 1943 άλλοι 147 και το 1944 , εκτελέστηκαν 440 πατριώτες. Εκτός απ’ αυτούς εκτελέστηκαν και 25 αντιφασίστες στρατιώτες του κατακτητή (20 Ιταλοί και 5 Γερμανοί). Αποκορύφωμα ήταν η μαζική εκτέλεση των 200 κομμουνιστών που ήταν κρατούμενοι στο Χαϊδάρι την Πρωτομαγιά του 1944.\nΟ πόλεμος τελείωσε. Ο χώρος, όμως, δεν έτυχε του ανάλογου σεβασμού για την ιερότητα του. Η Σκοπευτική Εταιρία συνεχίζει να παραμένει και να βεβηλώνει τη Mνήμη των Αγώνων και των Θυσιών του Λαού μας.\nΑπό τις εργασίες των εθελοντών για την ετοιμασία του Μουσείου ΕΑΜικής Εθνικής Αντίστασης\nΣήμερα, συνεργεία από κατοίκους της Καισαριανής, σε εθελοντική βάση, και με οικονομική στήριξη του λαού της Καισαριανής, δουλεύουν πυρετωδώς, για την αναστήλωση και επισκευή του εγκαταλειμμένου κτιρίου, μετατρέποντας μια εστία μόλυνσης σε ένα όμορφο στολίδι του Πάρκου: Το Μουσείο της ΕΑΜικής Εθνικής Αντίστασης.\nΠροετοιμασίες και εργασίες στο εσωτερικό του κτιρίου του Μουσείου.\nΤο Μουσείο της ΕΑΜικής Εθνικής Αντίστασης είναι έτοιμο. Όπως μπαίνουμε στο Σκοπευτήριο της Καισαριανής, στο ΘΥΣΙΑΣΤΗΡΙΟ ΤΗΣ ΛΕΥΤΕΡΙΑΣ, από την οδό Ηρώων Σκοπευτηρίου, αμέσως μετά την πύλη, αριστερά μας βρίσκεται ο χώρος της εκτέλεσης και το Μνημείο και δεξιά μας, ακριβώς απέναντι, το Μουσείο. Τα εγκαίνια του Μουσείου, ενταγμένα στις εκδηλώσεις για τον φετινό εορτασμό, θα γίνουν την Δευτέρα 9 Μάη στις 7.00 το απόγευμα. Φέτος συνδιοργανώνονται από τους Δήμους Καισαριανής και Χαϊδαρίου, τετραήμερες εκδηλώσεις τιμής και μνήμης, με αφορμή την συμπλήρωση 72 χρόνων από την Πρωτομαγιά του 1944.\nΠΑΡΑΣΚΕΥΗ 6 ΜΑΗ\n20.00 Πολιτιστικές Εκδηλώσεις στην πλατεία Χαϊδαρίου.\nΟμιλία – ιστορικό από τον Δημάρχο Χαϊδαρίου Μιχάλη Σελέκο. Χαιρετισμός από τον Δήμαρχο Καισαριανής Ηλία Σταμέλο. Θα ακολουθήσει μεγάλη Συναυλία\nΣΑΒΒΑΤΟ 7 ΜΑΗ\n10.00 Συγκέντρωση στο Παλιό Δημαρχείο (Πνευματικό Κέντρο).\nΠικετοφορία μέσω των οδών Εθνικής Αντιστάσεως, Πανιωνίου και Ηρώων Σκοπευτηρίου στο «Θυσιαστήριο της Λευτεριάς»\n11.00 Εκδήλωση στο χώρο του Μνημείου\nΚαταθέσεις στεφάνων. Χαιρετισμός ΠΕΑΕΑ-ΔΣΕ Παραρτήματος Καισαριανής. Ομιλία Δημάρχου Καισαριανής.\n17.00 Εκδήλωση στο Μπλοκ 15\nΚαταθέσεις στεφάνων. Χαιρετισμός ΠΕΑΕΑ-ΔΣΕ Παραρτήματος Χαϊδαρίου. Ομιλία Δημάρχου Χαϊδαρίου. Απαγγελίες.\nΚΥΡΙΑΚΗ 8 ΜΑΗ\nΜαζική συμμετοχή στη συγκέντρωση\n«Σικάγο 1886, 130 χρόνια αγώνες της εργατικής τάξης»\nΔΕΥΤΕΡΑ 9 ΜΑΗ\n19.00 ΕΓΚΑΙΝΙΑ του ΜΟΥΣΕΙΟΥ ΕΑΜικής ΕΘΝΙΚΗΣ ΑΝΤΙΣΤΑΣΗΣ\nΠρώτη επίσημη ξενάγηση στο χώρο\n21.00 Θεατρική παράσταση στο χώρο\n«ΑΘΗΝΑ ΧΑΤΖΗΕΣΜΕΡ, ετών 17»\nΠαράλληλα ο Δήμος Καισαριανής σημειώνει:\nΗ ΣΚΟΠΕΥΤΙΚΗ ΕΤΑΙΡΙΑ εξακολουθεί να βρίσκεται μέσα στο «Θυσιαστήριο της Λευτεριάς», προωθώντας τα μεγάλα συμφέροντα που υπηρετεί. Μόνο οι αγώνες του λαού μας κρατάνε τον χώρο ανοιχτό στον επισκέπτη, κέντρο ιστορικής μνήμης και αναψυχής.\nΑΠΑΙΤΗΣΗ ΜΑΣ ΕΙΝΑΙ ΝΑ ΦΥΓΕΙ ΤΩΡΑ Η ΣΚΟΠΕΥΤΙΚΗ!\nΚαι ο Δήμος Χαϊδαρίου σημειώνει:\nΟ ιερός τόπος του ΜΠΛΟΚ 15 που λειτούργησε ως στρατόπεδο συγκέντρωσης, συνεχίζει να λειτουργεί ως στρατόπεδο. ΑΠΑΙΤΗΣΗ ΜΑΣ είναι να παραχωρηθεί στο λαό μας για να λειτουργήσει ως Πάρκο Παγκόσμιας Ιστορικής Μνήμης ενάντια στον Φασισμό και να δημιουργηθεί Μουσείο ΕΑΜικής ΕΘΝΙΚΗΣ ΑΝΤΙΣΤΑΣΗΣ.\nΠροετοιμασίες και εργασίες σε αίθουσα στο εσωτερικό του κτιρίου του Μουσείου.\nΚΑΛΕΣΜΑ της ΠΕΑΕΑ και ΔΣΕ – Παράρτημα Καισαριανής\nΗ Διοικούσα Επιτροπή της Π.Ε.Α.Ε.Α–Δ.Σ.Ε. παράρτημα Καισαριανής, καλεί όλα τα παραρτήματα της Π.Ε.Α.Ε.Α–Δ.Σ.Ε. στις 9/5/2016, μέρα της Αντιφασιστικής Νίκης των Λαών, στα εγκαίνια του «Μουσείου Εαμικής Εθνικής Αντίστασης».\nΤο Κάλεσμα εδώ\nΗ κατάθεση από την κυβέρνηση του νόμου λαιμητόμου για το Ασφαλιστικό και το Φορολογικό, στη Βουλή, για επείγουσα συζήτηση μέσα στο Σαββατοκύριακο 7 – 8 Μάη, προκάλεσε την κήρυξη 48ωρης απεργίας, κινητοποιήσεις και συγκεντρώσεις του λαού και των φορέων του. Ετσι έχουμε απεργιακές συγκεντρώσεις: Την Παρασκευή 6 Μάη στις 11.00 π.μ., το Σάββατο 7 Μάη, στις 6.00 μ.μ. στην Ομόνοια και βέβαια την προγραμματισμένη πρωτομαγιάτικη συγκέντρωση την Κυριακή 8 Μάη στις 10.00 το πρωί στο Σύνταγμα.\nΑυτή η εξέλιξη έφερε μικρές αλλαγές στο πρόγραμμα των εκδηλώσεων των Δήμων Καισαριανής και Χαϊδαρίου. Γι’ αυτό το λόγο ματαιώνεται, το Σάββατο 7 Μάη, η προγραμματισμένη λαμπαδηδρομία από το Μπλοκ 15, στο Χαϊδάρι, που θα γινόταν στις 6.00 το απόγευμα, καθώς και ο Αγώνας ανώμαλου δρόμου προς τιμή του Ναπολέοντα Σουκατζίδη μέσα στο Σκοπευτήριο της Καισαριανής, την ίδια μέρα, στις 6.30 μ,.μ. και φυσικά η προγραμματισμένη για τις 9.00 μ.μ. Υποδοχή των λαμπαδηδρόμων.\nΜΟΥΣΕΙΟ ΕΑΜΙΚΗΣ ΕΘΝΙΚΗΣ ΑΝΤΙΣΤΑΣΗΣ


24€ από 89€ για μοναδικό πακέτο περιποίησης που περιλαμβάνει peeling προσώπου και σώματος για απολέπιση των νεκρών κυττάρων, μάσκα προσώπου και σώματος για βαθιά ενυδάτωση, μανικιούρ (απλό ή γαλλικό) και πεντικιούρ (απλό ή γαλλικό) στον πανέμορφο και φιλόξενο χώρο του INA ROZA στο κέντρο της Αθήνας. Έκπτωση 73%!! | Ψώνισε το !\n24€ από 89€ για μοναδικό πακέτο περιποίησης που περιλαμβάνει peeling προσώπου και σώματος για απολέπιση των νεκρών κυττάρων, μάσκα προσώπου και σώματος για βαθιά ενυδάτωση, μανικιούρ (απλό ή γαλλικό) και πεντικιούρ (απλό ή γαλλικό) στον πανέμορφο και φιλόξενο χώρο του INA ROZA στο κέντρο της Αθήνας. Έκπτωση 73%!!\nΔυνατότητα εξαργύρωσης προσφοράς άμεσα με την αγορά του κουπονιού έως τις 28/02/2013.\tΗ προσφορά ισχύει από Δευτέρα έως Παρασκευή 15:00 – 21:00 και Σάββατο 11:00 – 16:00. Εξαιρούνται οι επίσημες αργίες.\tΤο κάθε κουπόνι είναι ατομικό αποκλειστικά ΜΟΝΟ για γυναίκες και η προσφορά αφορά:\t~ Μία περιποίηση σώματος με κόκκους pelling στο πρόσωπο και το σώμα, για βαθειά απολέπιση και απομάκρυνση των νεκρών κυττάρων και της ξηροδερμίας.\t~ Μία μάσκα σε όλο το σώμα και το πρόσωπο για ενυδάτωση και βελούδινη επιδερμίδα.\t~ Ένα μανικιούρ που περιλαμβάνει: λιμάρισμα, επωνύχια και βάψιμο απλό ή γαλλικό με βερνίκια της Εssie.\t~ Ένα πεντικιούρ που περιλαμβάνει: λιμάρισμα, απομάκρυνση επονυχίων/σκληρύνσεων και βάψιμο απλό ή γαλλικό.\tΗ συνεδρία έχει συνολική διάρκεια 2 ώρες.\tΟι πελάτισσες θα πρέπει να έχουν μαζί τους μαγιό μπικίνι και σαγιονάρες (προαιρετικά).\tΚάθε χρήστης μπορεί να αγοράσει απεριόριστα κουπόνια για ατομική χρήση και υπό μορφή δώρου.\tΑπαραίτητη τηλεφωνική επικοινωνία 3 μέρες πριν για ραντεβού στα τηλέφωνα 2102012306 ή 6909875408.\tΕίναι απαραίτητη η εκτύπωση του κουπονιού και προσκόμιση στον χώρο του INA ROZA.\tΓια ακύρωση ή αλλαγή ραντεβού απαιτείται τηλεφωνική επικοινωνία τουλάχιστον 1-2 ημέρες πριν.\tΤα ραντεβού κλείνονται πάντα με βάση την διαθεσιμότητα.\tΚλήση\tΑποστολή γραπτού μηνύματος SMS\tΠροσθήκη στο Skype\tΘα χρειαστείτε Πίστωση SkypeΔωρεάν μέσω Skype


Παρέδωσε το γερμανικό βλήμα για να μην κινδυνεύσει κάποιος - Νέα Κρήτη\nΠαρέδωσε το γερμανικό βλήμα για να μην κινδυνεύσει κάποιος\nΗμερομηνία δημοσίευσης: 02/09/2016, 19:50\nΤελευταία ενημέρωση: 02/09/2016, 20:52\nΈνα βλήμα ξεχασμένο τόσο από την ιστορία, όσο και από την εποχή της γερμανικής κατοχής βρήκε ένας ηλικιωμένος άνδρας στο Ηράκλειο.\nΣυγκεκριμένα, το βλήμα εντόπισε μέσα στο χωράφι του, στο χωριό Ποταμιές Πεδιάδος, ο συνταξιούχος κ. Γιώργος Καγιαμπάκης, όπου εκεί σύμφωνα με πληροφορίες εκεί υπήρχε χώρος με πυρομαχικά των Γερμανών.\nΟ συνταξιούχος άνδρας που το βρήκε, παρά τον κίνδυνο να γίνει ατύχημα, το παρέδωσε σήμερα στο Αστυνομικό Μέγαρο Ηρακλείου.\nΤι είπε στο neakriti\nΟ κ. Γιώργος Καγιαμπάκης που μίλησε στο neakriti.gr, είπε ότι αποφάσισε να το παραδώσει για να μην σκοτωθεί κανείς.\n«Χθες πήγα στο λιόφυτο μου για να δω αν έχουν ελιές για τις μαζέψω. Περνώντας από ένα σημείο εντόπισα αυτό το βλήμα που βλέπετε. Αρχικά το περιεργαζόμουν. Δεν φοβήθηκα», αναφέρει χαρακτηριστικά.\nΚαι συνεχίζει «το πήρα και ήρθα στην Αστυνομία για να το παραδώσω. Αποφάσισα να το πάρω για να μην σκοτωθεί κανείς, στη προσπάθεια του να το ξεσκαλίσει από περιέργεια. Έχω ακούσει ότι στην ευρύτερη περιοχή οι Γερμανοί είχαν αποθήκες πυρομαχικών. Πιθανόν να υπάρχουν και άλλα».\nΑυτή πάντως δεν είναι η πρώτη φορά που κάποιος κρητικός βρίσκει εκρηκτικά από την κατοχή, αφού έχουν καταγραφεί δεκάδες περιστατικά τα τελευταία χρόνια. Οι Αρχές εφιστούν την προσοχή σε όποιον ανακαλύπτει οτιδήποτε να έρχεται άμεσα σε επικοινωνία μαζί τους χωρίς να προσπαθεί να το μετακινήσει.\nΣε ορισμένες περιπτώσεις δε, χρειάστηκε και η συνδρομή του ελληνικού Στρατού για την ασφαλή απομάκρυνση των ευρημάτων.


Ένα SMS ψάχνει παραλήπτες – Αντίβαρο\nΓράφει ο Κρίτων Σαλπιγκτής. Γραφέας\nΚΡ 35 – 16.03.2007. Στριμμένο κάγκελο. Εφημερίδα Μακεδονία\nΣωστά. Τι δουλειά έχουν νοικοκυρές να κρίνουνε βιβλία Ιστορίας; Είναι μόνο για να την γράφουνε. Όπως οι γυναίκες της Πίνδου το 1940. Που δεν πήγαν να «απομακρύνουν τα ιταλικά στρατεύματα από τα σύνορα» αυτοπροσώπως –κατά την άκρως «επιστημονική» διατύπωση του βιβλίου- αλλά κάθισαν και είδαν αραχτές από την τηλεόραση live το Ελλάς-Ιταλία. Κι όταν έβαζε διαφημίσεις πλέκανε, σαν όλες τις Ελληνίδες, κάλτσες, όχι για να μην πάθουν οι αντρειωμένοι μας κρυοπαγήματα, αλλά για να περάσει η ώρα. Βουβές για το πώς γράφεται η Ιστορία. Επειδή τους το είχε απαγορεύσει αναδρομικώς η κ. Κουλούρη. Η οποία τώρα που δεν πλέκονται στο σπίτι τιρλίκια, τις προτρέπει να πλέξουν φιλία με τους απέναντι. Με γυμναστική τα τούρκικα σίριαλ. Ώστε να καρπίσουν οι κόποι της και να καταστούν αποβλακωμένες “housewife” οι νοικοκυρές μας, όπως επιθυμούν οι αγνοί χρηματοδότες του συγγραφικού χορού της κοιλίας της. Ο φιλέλλην επενδυτής Σόρος, το σταθεροποιητικό των Βαλκανίων Υπ. Εξωτερικών των ΗΠΑ, το καζίνο Χάγιατ, που διδάσκει την της αποταμίευσης αξία και η Κόκα Κόλα, η οποία πάει με όλα. Άντε να χωρέσει μετά σΧτην Ιστορία τους η θυσία του γενναίου της ΕΟΚΑ Γρήγορη Αυξεντίου πριν από 50 χρόνια (3/3/1957). Την ανέδειξε τότε η φωτιά της εγγλέζικης βενζίνας κατακαίγοντας τις σάρκες του και την ρίχνει στο χωνευτήρι της λησμονιάς σήμερα το βιβλίο τους. Αντάμα με την θυσία του Αθανάσιου Διάκου. Ιστορία αιώνων, χωρίς θυσίες, εκ των πραγμάτων δεν νοείται. Διότι κάνει τη σκόπιμα στενόκαρδη προσπάθειά τους να μοιάζει με SMS. Το οποίο όμως θα βρει παραλήπτες. Οπότε χαθήκαμε.\nΚρίτων Σαλπιγκτής / Σχολικά εγχειρίδια / Χρονογραφήματα\tLeave a comment\n« Απαράλλακτα Αμερικανάκια\nΤι ελησμόνησεν η Κυρία Υπουργός Εξωτερικών της Ελλάδος να πει στην «Αγαπητή Κοντολίζα» »\nΟι έκπληκτοι μαέστροι των αποκρατικοποιήσεων 7 seconds ago\n9 Μαΐου. Αντιφασιστική νίκη των λαών 15 seconds ago\nΓράμμα απόγνωσης από την Λάρνακα 1 minute ago\nH γενεαλογία της κουκουλοφορίας 1 minute, 23 seconds ago\nΗ ολίγον gay ελληνική κοινοβουλευτική “Δημοκρατία” και το τέλος της ή άλλως “Όποιος σπέρνει ανέμους θερίζει θύελλες” 1 minute, 36 seconds ago\nΕπιστολή στην Εθνική Τράπεζα για την υπόμνηση σε φυλλάδιό της ότι η 28η Οκτωβρίου πρέπει να τη θυμούνται τα παιδιά ως «ημέρα κινουμένων σχεδίων»! 2 minutes, 3 seconds ago\nΤι Νταχάου, τι Ειδομένη 2 minutes, 11 seconds ago


ΑΕΛ - Ατρόμητος 0-1 (vid) | Superleague 1 | gazzetta.gr\nΚυριακή, 03 Φεβρουαρίου 2019 - 19:08\nFollow @twitterΑΕΛ - Ατρόμητος 0-1 (vid)\nΟ ΜΠΡΟΥΝΟ ΤΗΝ ΑΣΙΣΤ, Ο ΜΑΝΟΥΣΟΣ ΤΟ ΓΚΟΛ\nΑΕΛ - Ατρόμητος 0-1 (vid)\n0 - 1Διαβάστε ξανά τη Live Περιγραφή του αγώναΑΕΛ - Ατρόμητος\nΟι αλλαγές του Νταμίρ Κάναντι κατάφεραν να χαρίσουν το γκολ της νίκης στον Ατρόμητο, ο οποίος επικράτησε 1-0 της ΑΕΛ και επέστρεψε στα τρίποντα έπειτα από πέντε σερί ανεπιτυχείς προσπάθειες.\nΟ Τζανλούκα Φέστα, παρέταξε την ομάδα του με 3-4-3. Κάτω από τα δοκάρια ήταν ο Κρίστινσον, τριάδα στην άμυνα οι Γκοΐκοβιτς, Ζίζιτς, Γκόλιας, με τον Καρανίκα δεξί μπακ-χαφ και τον Γιακιμόβσκι αριστερό. Στον άξονα βρέθηκε ο Μιλοσάβλιεβιτς με τον Φατιόν, ενώ στην επίθεση βρέθηκαν οι Ντέλετιτς και Μπαργκάν δεξιά κι αριστερά αντίστοιχα, με τον Νούνιτς στην κορυφή.\nMVP: Ο Μανούσος. Μπήκε στο 85', σκόραρε στο 89' και ο Ατρόμητος επέστρεψε στις νίκες μετά από πέντε παιχνίδια. Πως λοιπόν να μην πάρει αυτόματα τον τίτλο του MVP, ειδικά από την στιγμή που επέστρεψε στην αγωνιστική δράση μετά από δύο μήνες και δύο μέρες με γκολ; Το βραβείο του ανήκει και με το παραπάνω!\nΣτο ύψος του: Ο Μπρούνο. Στο παιχνίδι με τον ΟΦΗ ο Βραζιλιάνος ήταν κακός και είχε αναδειχθεί σε «αδύναμος κρίκος». Την ίδια άποψη είχε και ο Κάναντι και τον άφησε στον πάγκο. Ωστόσο, μπήκε στο παιχνίδι λίγο πριν το φινάλε και λίγο πριν τον Μανούσο κι από τα πόδια του φεύγει η μπάλα για τον Έλληνα επιθετικό ο οποίος την έστειλε στα δίχτυα.\nΑδύναμος Κρίκος: Ο Νούνιτς. Ο επιθετικός της ΑΕΛ δεν ακούστηκε σχεδόν καθόλου στο παιχνίδι, εξαφανίστηκε από τους αντίπαλους αμυντικούς και δεν μπόρεσε να γίνει απειλητικός σε καμία στιγμή.\nΗ γκάφα: Την χρεώνεται ο Σάκιτς για την φάση του 3ου λεπτού, όταν δεν απομάκρυνε καθόλου καλά κι έστρωσε την μπάλα στον Μιλιοσάβλιεβιτς ο οποίος από πλεονεκτική θέση πλάσαρε άουτ.\nΤο «στραγάλι»: Πολλές κάρτες αναγκάστηκε να δείξει ο Αριστοτέλης Διαμαντόπουλος, καθώς είχαμε ένα αρκετά σκληρό παιχνίδι στην Λάρισα. Θα μπορούσε μάλιστα στο 30', να είχε αποβάλει τον Φατιόν για ένα φάουλ στον Ουάρντα, ωστόσο του... χάρισε την δεύτερη κίτρινη κάρτα. Από εκεί και πέρα έκανε μια καλή διαιτησία.\nΤο ταμείο του gazzetta.gr: Ίσως το πιο δίκαιο αποτέλεσμα σε αυτή την μέτρια αναμέτρηση να ήταν η ισοπαλία. Ωστόσο ο Ατρόμητος χάρη στον... μαχητή Μανούσο έφυγε με το διπλό. Η ΑΕΛ μετά από αυτό το αποτέλεσμα αυτό βρίσκεται μόλις 3 βαθμούς πάνω από την ζώνη του υποβιβασμού και όπως είναι φυσικό θα νιώθει αρκετά πιεσμένη. Από την άλλη, οι Περιστεριώτες πήραν μια νίκη που έψαχναν πολύ τον τελευταίο καιρό και αύξησαν την διαφορά από την πέμπτη θέση εκ νέου...\nΑΕΛ (Τζανλούκα Φέστα): Κρίστινσον, Μπαργκάν (85' Λεοζίνιο), Μιλοσάβλιεβιτς, Ντέλετιτς, Γιακιμόβσκι, Γκόλιας, Ζίζιτς, Καρανίκας, Νούνιτς (77' Σικάβκα), Γκοΐκοβιτς, Φατιόν (58' Σετσέροβιτς).\nΑτρόμητος (Νταμίρ Κάναντι): Μέγιερι, Σάκιτς, Ρισβάνης, Ούμπιδες, Χατζηισαΐας, Μάντσον (82' Νάτσος), Κατράνης, Κουλούρης, Ενσικουλού (66' Μπρούνο), Καρασαλίδης, Ουάρντα (85' Μανούσος).\nΔΕΙΤΕ ΤΟ ΓΚΟΛ ΚΑΙ ΤΙΣ ΚΑΛΥΤΕΡΕΣ ΣΤΙΓΜΕΣ ΤΗΣ ΑΝΑΜΕΤΡΗΣΗΣ


Import placeholder for 203 | Detailing.gr || Advanced Detailing Services\nΑρχική σελίδα / Bilt Hamber|Πλύσιμο / στέγνωμα επιφανειών / Import placeholder for 203\nImport placeholder for 203\nΣαμπουάν αυτοκινήτου νέας τεχνολογίας\nImport placeholder for 203 ποσότητα\nΚωδικός προϊόντος: 203 Κατηγορία: Bilt Hamber|Πλύσιμο / στέγνωμα επιφανειών\nΔεν οξειδώνει το γυμνό μέταλλο.\nΠολύ συμπυκνωμένη σύνθεση, 5 ml επαρκούν για ένα πλύσιμο\nΜπορεί να χρησιμοποιηθεί σκέτο για επίμονους λεκέδες.\nΥψηλού αφρισμού, απομακρύνει ρύπους και επικαθίσεις χωρίς να προκαλεί ζημιά\nTo auto-wash της Bilt-Hamber είναι ένα νέας τεχνολογίας, ισχυρό και φιλικό προς το περιβάλλον σαμπουάν αυτοκινήτου, σχεδιασμένο να καθαρίζει αποδοτικά και εύκολα το όχημα σας.\nΤο auto-wash δεν οξειδώνει τα μέταλλα, κάνοντας το ιδανικό για κατόχους παλαιοτέρων οχημάτων που έχουν εκτεθειμένα μέταλλα. Επίσης είναι ιδανικό και για νεοτέρα οχήματα που κατακρατούν νερό σε δυσπρόσιτα σημεία και οπές. Η συμπυκνωμένη σύνθεση του το κάνει πολύ οικονομικό στην χρήση.\nΤο auto-wash της Bilt-Hamber χρησιμοποιεί ισχυρές επιφανειοδραστικές ουσίες για να δημιουργηθεί υψηλός αφρισμός. Έτσι επιτρέπεται η ασφαλής απομάκρυνση των βλαβερών ρύπων και επικαθίσεων από την βαφή, χωρίς να χαράσσει ή να προκαλείται ζημιά.\nΤο auto wash είναι υπερσυμπυκνωμένο. Αραιώστε 5ml auto-wash σε 10 λίτρα νερό\nΠάντα ξεκινήστε καθαρίζοντας τις ζάντες και τα ελαστικά.\nΜην χρησιμοποιείτε το ίδιο νερό με εκείνο που καθαρίσατε τις ζάντες και τα ελαστικά\nΠάντα πλένετε όταν η επιφάνεια του οχήματος είναι δροσερή.\nΚάνετε ένα αρχικό ξέβγαλμα ώστε να μαλακώσει η βρωμιά και να φύγει η επιφανειακή σκόνη.\nΠλένεται από πάνω προς τα κάτω.\nΞεβγάζετε συχνά, ειδικά αν είναι μια ζεστή ημέρα.\nΜην αφήσετε να στεγνώσει το σαπουνόνερο επάνω στο όχημα.\nΞεβγάλετε μια τελευταία φορά ολόκληρο το όχημα χωρίς πίεση, επιτρέποντας στο νερό να κυλήσει μόνο του.\nΔώστε πρώτος μία αξιολόγηση “Import placeholder for 203” Ακύρωση απάντησης


Super league: Νέα αναβολή στο ΑΕΛ - Λαμία\nΠεμ. 4 ΜΑΡ 21 12:03\n21.12.2020 - 11:44\nΗ αναμέτρηση της ΑΕΛ με την Λαμία αναβλήθηκε εν νέου. Όπως ενημέρωσε η Super League, ο αγώνας που ήταν προγηραμματισμένος να γίνει στις 23/12 δεν θα διεξαχθεί λόγω των κρουσμάτων κορονοϊού.\n"Ανακοινώνεται ότι ο αγώνας ΑΕΛ - Λαμία, ο οποίος είχε οριστεί για την Τετάρτη 23/12/2020 (εξ αναβολής, για την 8η αγωνιστική του Πρωταθλήματος Super League Interwetten) αναβάλλεται, σε συμμόρφωση (α) με το από 20/12/2020 έγγραφο της Αυτοτελούς Διεύθυνσης Πολιτικής Προστασίας της Περιφέρειας Στερεάς Ελλάδας με το οποίο επεβλήθη κατ΄ οίκον περιορισμός 14 ημερών, στα μέλη της ομάδας της ΠΑΕ Λαμία 1964 και (β) την απο 20/12/2020 σχετική απάντηση της Γ.Γ.Α.\nΣημειώνεται πως κατόπιν ερωτήματος της Super League προς την Γ.Γ.Α., η τελευταία αποσαφήνισε εγγράφως, στις 20/12/2020, τη δεσμευτικότητα της ως άνω εντολής της Αυτοτελούς Διεύθυνσης Πολιτικής Προστασίας της Περιφέρειας Στερεάς Ελλάδας και συνέστησε την αναβολή του αγώνα."\nΗ βαθμολογία της Superleague-Παραμένει 7ος ο ΟΦΗ


Δωρεάν αυτοέλεγχος για μαθητές και καθηγητές στα φαρμακεία από 14 Μαρτίου - Αθηναϊκά Νέα\nΔωρεάν αυτοέλεγχος για μαθητές και καθηγητές στα φαρμακεία από 14 Μαρτίου\nΜαθητές όλων των σχολικών βαθμίδων, εμβολιασμένοι και μη και εμβολιασμένοι δάσκαλοι θα μπορούν να λάβουν πέντε δωρεάν αυτοελέγχους στα φαρμακεία από τη Δευτέρα 14 Μαρτίου έως την Πέμπτη 17 Μαρτίου για την κάλυψη των αναγκών παρακολούθησης για την περίοδο από 18 Μαρτίου έως 1 Απριλίου 2022.\nΟ αυτοέλεγχος για τον κορωνοϊό είναι υποχρεωτικός για όλους τους μαθητές και τους καθηγητές, γράφει το politic.gr. Όλοι οι μαθητές ηλικίας 4 έως 18 ετών, καθώς και οι εμβολιασμένοι εκπαιδευτικοί, πρέπει να προσκομίσουν αρνητικό πιστοποιητικό αυτοδιαγνωστικού ελέγχου. Οι γονείς/κηδεμόνες των μαθητών που φοιτούν σε δημόσια σχολικά τμήματα και οι εμβολιασμένοι δάσκαλοί τους καταχωρούν την αίτηση και το αποτέλεσμα στην πλατφόρμα edupass.gov.gr από την οποία εκδίδεται η σχολική κάρτα για τον COVID-19.\nΔωρεάν αυτοέλεγχος διατίθεται στα φαρμακεία μόνο τις εργάσιμες ημέρες και ώρες. Οι μαθητές θα πρέπει να έχουν μαζί τους τυπωμένη «δελτία σχολείου» μέχρι το επόμενο διαγνωστικό τεστ. Εάν δεν είναι δυνατή η εκτύπωσή του, μπορεί να συμπληρωθεί και να υπογραφεί από τους γονείς/κηδεμόνες των μαθητών.\nΓια τη διευκόλυνση του ελέγχου των αποτελεσμάτων στην πλατφόρμα https://edupass.gov.gr/ καλό θα ήταν ανακοινώστε το αποτέλεσμα του αυτοδιαγνωστικού ελέγχου το προηγούμενο βράδυ. Εάν κάποιος μαθητής απουσιάζει την ημέρα που απαιτείται να επιδείξει το έντυπο της αυτοεξέτασης, πρέπει να το έχει μαζί του την ημέρα που θα επιστρέψει στο σχολείο.\nΕάν ένας μαθητής βγει θετικός στον COVID-19, θα απομονωθεί για τουλάχιστον 5 ημέρες. Η καραντίνα θα αρθεί\nπέντε ημέρες αργότερα, όταν τα εμφανή συμπτώματα του πυρετού και της θερμοκρασίας δεν είναι πλέον παρόντα. Εάν ο πυρετός επιμένει ή υπάρχει θετικό αυτοτεστ (ή ταχεία εξέταση), η απομόνωση θα παραταθεί.\nΔιάσωση μεταναστών στην περιοχή της Πάρου\nΧαλκίδα: λήστεψαν το σπίτι γνωστού επιχειρηματία